Diari Oficial de la Generalitat Valenciana


Sumari del DOGV 5019, del 02-06-2005 (2005/6270)

ACORD de 27 de maig de 2005, del Consell de la Generalitat, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Arcilla Blanca, SA, consistent en una actuació integral per a l'ampliació d'instal·lacions d'una indústria de fabricació d'argila atomitzada en sòl no urbanitzable del municipi de l'Alcora.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5019

Data del DOGV
:   02-06-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/6270


Data del document
:   27-05-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Alcora, l'
    * pla d'urbanisme
    * terreny industrial

ACORD de 27 de maig de 2005, del Consell de la Generalitat, pel qual s'aprova definitivament l'ordenació urbanística relativa a l'atribució d'ús i aprofitament sol·licitada per la mercantil Arcilla Blanca, SA, consistent en una actuació integral per a l'ampliació d'instal·lacions d'una indústria de fabricació d'argila atomitzada en sòl no urbanitzable del municipi de l'Alcora. [2005/6270]
  
El Consell de la Generalitat, en la reunió del dia 27 de maig de 2005, va adoptar l'acord següent:
  
Vist l'expedient promogut per la mercantil Arcilla Blanca, SA, referit a la sol·licitud de declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a l'ampliació d'instal·lacions d'una indústria destinada a la fabricació d'argila atomitzada, en sòl no urbanitzable del terme municipal de l'Alcora, i de conformitat amb els següents
  
Antecedents de fet
  
Primer
  
Amb data 8 de març de 2000, va tindre entrada en el Servei Territorial de Planificació i Ordenació Territorial de Castelló, de la Conselleria de Territori i Habitatge, la sol·licitud formulada pel senyor José Javier Menéndez Medina, en representació de la mercantil Arcilla Blanca, SA, instant la declaració d'interés comunitari per a l'ampliació de l'àmbit territorial de les instal·lacions d'una indústria destinada a la fabricació d'argila atomitzada, que afecta les parcel·les 223, 224, 225 i 227 del polígon 12, del terme municipal de l'Alcora, en sòl no urbanitzable, amb una quantificació superficial de 41.312 m² segons cadastre, com també la modificació de les instal·lacions i edificacions també destinades a la fabricació de terra atomitzada i que aquesta mercantil, el 26 de desembre de 1997, havia sol·licitat la declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, sobre les parcel·les cadastrals números 219, 220, 221, 222, 228, 229, 230, 231 i 232, del polígon 12, partida Foies Ferraes, en el sòl no urbanitzable de l'Alcora, i que afecten una superfície de 95.139 m², fent així una superfície total les parcel·les afectades per l'actuació integrada de 136.451 m².
  
Amb data 23 de desembre de 1998, el Consell de la Generalitat va adoptar l'acord d'aprovació definitiva de l'actuació integral relativa a l'atribució d'ús per a la instal·lació d'aquesta indústria de fabricació d'argila atomitzada que afectava només els 95.139 m² i 20.376 m² de superfície construïda.
  
L'11 de gener de 2005, la mercantil peticionària va presentar un text refós aclaridor de tot l'expedient i en el qual es va concretar l'àmbit total de les parcel·les afectades, que són: part de la parcel·la 219, part de la 220, part de la 222 i part de la 223 i la totalitat de la 221, 228, 229, 230, 231, 232; totes del polígon 12, amb una superfície total segons recent mesurament i remodelació de l'actuació només de 101.734,88 m².
  
Aquesta modificació afig únicament part de la parcel·la núm. 223 del polígon 12, classificat com a sòl no urbanitzable comú segons la recent modificació del Pla General d'Ordenació Urbana (PGOU) de l'Alcora, aprovat el 15 de desembre de 2004.
  
Una xicoteta part de les parcel·les 219, 220 i 222, que ja estaven contingudes en l'àmbit de la declaració d'interés comunitari autoritzada, corresponen a sòl que, després de la modificació núm. 29 del PGOU aprovat, continua classificat com a no urbanitzable de protecció agrícola, per la qual cosa s'exclouen de l'àmbit de la petició actual.
  
Així mateix, les parcel·les 224 i 225 tampoc s'han inclòs en estar classificades com a sòl no urbanitzable de protecció agrícola, com també la parcel·la 227 que, pertanyent a la Confederació Hidrogràfica del Xúquer, no ha sigut possible la seua adquisició per raons burocràtiques, per la qual cosa s'elimina de l'àmbit sol·licitat. Queden, per tant, només, en l'àmbit de l'actuació, les parcel·les classificades en el PGOU de l'Alcora vigent com a no urbanitzable comú; i segons l'actual mesurament és tan sols una ampliació de superfície de 1.162,33 m², el que fa un total de superfície afectada l'actuació de 101.734, 88 m².
  
Com a resultat de la declaració d'impacte ambiental, la parcel·la cadastral núm. 219 haurà de sotmetre's al procediment d'avaluació d'impacte ambiental, per considerar la Direcció General de Planificació i Gestió del Medi que no va ser inclosa en el projecte i estudi d'impacte ambiental de la declaració d'interés comunitari ja aprovada amb anterioritat.
  
Amb data 2 de març de 2005, la mercantil interessada va decidir presentar nova documentació concretant l'àmbit que ha d'afectar aquesta declaració d'interés comunitari, eliminant la part de parcel·la 219 inclosa en l'actuació i quedant, per tant, limitat l'àmbit a les parcel·les següents: part de la 220, part de la 222 i part de la 223 i la totalitat de les parcel·les: 221, 228, 229, 230, 231, 232; totes del polígon 12, amb una superfície total, segons recent mesurament, de 87.009,84 m², quedant així l'àmbit definit de l'actuació en el sòl classificat pel Pla General d'Ordenació Urbana vigent com a no urbanitzable comú; disposa de declaració d'impacte ambiental favorable i és totalment propietat d'Arcilla Blanca, SA.
  
En l'àmbit de la declaració d'interés comunitari aprovada hi ha la indústria de fabricació d'argila atomitzada, constituïda pels edificis principals d'emmagatzemament, producció i administració amb els corresponents subministraments d'aigua, electricitat, gas depuració, com també zones destinades a viari i aparcament i espais enjardinats.
  
La superfície total ocupada i construïda autoritzada és de 20.376 m²; la sol·licitud de l'ampliació que es proposa és de 31.530,51 m², la qual cosa fa un total de 51.906,51 m², i es destinen totes a l'ús industrial excepte 976,28 m² destinats a les oficines i la superfície total construïda és de 53.857,07 m².
  
La superfície de l'actuació és, per tant, molt superior a 4 hectàrees de superfície i la superfície construïda molt major de 8.000 m².
  
Els usos han sigut distribuïts de la forma següent: S'han destinat per a zona d'emmagatzemament 22.665,23 m²; per a producció 28.266 m²; per a administració 975,28 m², per a edificacions complementàries 461,50 m²; per a viari i aparcament 26.017,24 m²; i per a zones enjardinades: 8.624,59 m².
  
Les característiques de l'actuació són les següents:
  
- Superfície total dels terrenys: 87.009,84 m².
  
- Superfície ocupada per les edificacions i instal·lacions: 51.906,51 m².
  
- Coeficient d'ocupació: 59,66%.
  
- Superfície construïda: 53.857,07 m².
  
- Edificabilitat: 0,62 m²/m².
  
- Distàncies als límits: 6 m.
  
- Longitud de façana 140 m.
  
- Nombre de plantes: 1 i 3 plantes edifici on en una d'aquestes s'ubica l'ús administratiu.
  
Obren en l'expedient còpies de les escriptures de compravenda dels terrenys a nom de la mercantil Arcilla Blanca, SA.
  
Segon
  
A la vista de les anteriors característiques de l'actuació i amb els informes previs de l'Oficina del Pla de Carreteres de 24 de març de 2000, emesos en sentit favorable; de la llavors Conselleria de Medi Ambient, de 20 de març de 2000, emés en sentit favorable, i de l'Ajuntament de l'Alcora, de 27 de març de 2000, es va admetre a tràmit l'expedient, mitjançant una Resolució del llavors conseller d'Obres Públiques, Urbanisme i Transports, el 19 de juny de 2000.
  
El projecte, juntament amb l'estudi d'impacte ambiental, es va sotmetre a informació pública amb el termini de 20 dies, mitjançant anuncis publicats en el Diari Oficial de la Generalitat Valenciana núm. 3801, de 26 de juliol de 2000, com també en el diari El Mundo de 20 de juliol de 2000, sense que en el termini concedit s'hi presentara cap al·legació en el Registre de l'actual Conselleria de Territori i Habitatge.
  
Durant el termini d'informació pública de l'expedient no es va presentar cap proposta alternativa a la desencadenant del procediment.
  
Tercer
  
Sense perjudici dels informes demanats prèviament a l'admissió a tràmit de l'expedient, una vegada acordada aquesta, es va sol·licitar informe de nou als organismes següents:
  
- Ajuntament de l'Alcora, emés per la Comissió de Govern el 2 de maig de 2001, i emés en sentit favorable.
  
- L'Oficina del Pla de Carreteres de data 4 de juliol de 2001, en sentit favorable a la declaració d'interés comunitari, ja que l'actuació objecte de sol·licitud d'ampliació es troba fora de l'àmbit de la carretera CV-16, i disposa a més d'accés adequat que és executat per l'Ajuntament de l'Alcora.
  
- Conselleria d'Agricultura Pesca i Alimentació, rebut en data 10 de gener de 2001 en sentit favorable, considerant que les instal·lacions sol·licitades, màximament si ja estan en activitat des de fa dos anys, no incideixen negativament en les competències que la Conselleria de Territori i Habitatge té respecte a l'activitat agropecuària (aplicació de l'article 18.3 de la Llei 4/1992). La declaració d'interés comunitari es condiciona a l'aplicació de les mesures correctores exposades en la declaració d'impacte ambiental i altres que eviten que els lixiviats que puguen produir-se en el procés industrial i magatzematge de matèries primeres aboquen en cursos d'aigua, com a séquies, rius, barrancs, pantans, etc.
  
- Confederació Hidrogràfica del Xúquer, rebut el 17 d'abril de 2001 en sentit favorable condicionat i del següent tenor literal:
  
«Referent a la possible afecció a llits públics, tota actuació que es vulga executar en el domini públic hidràulic o dins de la zona de policia, a banda de respectar la servitud de pas mínima de 5 m respecte a llits, tindrà com a requisit previ i indispensable a la iniciació de les obres, l'obtenció de l'autorització d'aquesta Confederació Hidrogràfica del Xúquer d'acord amb la legislació d'aigües vigent.
  
Igualment si es preveu realitzar captacions d'aigua superficial o subterrània s'haurà d'obtenir autorització prèvia, com també per a l'abocament de les aigües tant residuals com pluvials.
  
En resum, aquesta actuació, en allò que afecte el domini públic hidràulic o la zona de policia d'aquest, haurà d'ajustar-se en totes les fases al que disposa la normativa específica vigent i en particular a la Llei d'aigües 29/1985, de 2 d'agost, modificada per la Llei 46/1999 de 13 de desembre, els seus reglaments i la resta de disposicions que la desenvolupen».
  
- Servei Territorial d'Indústria, de la llavors Conselleria d'Indústria i Comerç, rebut el 7 de juny de 2001, indicant que: «no hi ha cap inconvenient que es realitze l'esmentada ampliació en aquesta zona. Això no obstant, recordem que hauran de presentar la documentació per a inscriure l'ampliació en el Registre Industrial amb anterioritat a la posada en servei, complint els reglaments de seguretat que afecten aquest servei territorial».
  
El 14 de juny de 2001 es va reiterar l'emissió de l'informe que haurà de contenir, a més, referència expressa sobre la minoració d'estàndards, segons el que preveu el paràgraf 2 de l'article 14 del Reglament de Planejament de la Comunitat Valenciana.
  
Amb data 30 d'octubre de 2001, va tindre entrada el nou informe sol·licitat en el qual s'indica que no hi ha cap informació en relació amb la possible minoració d'estàndards, per la qual cosa continua sent vàlid l'informe emés el 21 de desembre de 2000 pel director general d'Indústria i Energia. Fet pel qual continua dient que no hi ha inconvenient perquè es puga accedir al que sol·licita i, d'altra banda, sobre la minoració d'estàndards no es pronuncia, en no haver trobat informació sobre el particular en la documentació aportada.
  
Així mateix, i en compliment de l'article 20.2.b) de la Llei de la Generalitat 4/1992, es va concedir audiència en l'expedient als municipis de la zona (Castelló de la Plana, Borriol, Sant Joan de Moró, Onda, Ribesalbes, Lucena del Cid, Fanzara, Figueroles i Costur) i no s'hi ha rebut cap escrit d'aquests ajuntaments.
  
Quart
  
El projecte s'ha sotmés a declaració d'impacte ambiental emesa per Resolució el 3 d'octubre de 2001, de la directora general de Planificació i Gestió del Medi, i el projecte s'estima acceptable només a l'efecte ambiental i sense perjudici de l'obtenció prèvia de les autoritzacions sectorials que se li apliquen, sota una sèrie de condicions que se citen a continuació:
  
1) El desenvolupament de l'actuació no haurà de ser duta a terme sense l'autorització prèvia per part de la Confederació Hidrogràfica del Xúquer, donant-se estricte compliment de l'informe emés per aquesta i, en especial, pel que fa a les afeccions en la zona de policia i servitud de llits. Es remetrà una còpia d'aquesta autorització a aquesta direcció general, i s'especifica l'àrea concedida i les limitacions establides en aquesta, en el termini de tres mesos des de l'aprovació definitiva, sempre que hi haja arguments d'índole urbanística, no especificats en la documentació aportada per a la tramitació de l'avaluació d'impacte ambiental, que permeten augmentar la indústria en sòl no urbanitzable de protecció agrícola juntament amb l'embassament de Maria Cristina.
  
En el cas que la Confederació Hidrogràfica del Xúquer no autoritze l'actuació o si no es compleix el que especifica el paràgraf anterior, es desestimarà la modificació tramitada.
  
2) Els condicionants exigits en la declaració d'impacte ambiental, que es va ser resolta acceptable pel director general per al Desenvolupament Sostenible en data 27 d'octubre de 1998, s'aplicaran i seran igualment exigibles en la modificació de la declaració d'interés comunitari tramitada.
  
3) La parcel·la cadastral núm. 219 haurà de ser sotmesa al procediment d'avaluació d'impacte ambiental, la qual no va ser inclosa en el projecte i estudi d'impacte ambiental de la declaració d'interés comunitari aprovada.
  
4) Es presentarà en un termini màxim de tres mesos des de l'aprovació definitiva un pla de revegetació, amb espècies arbòries de ribera de gran port, al llarg de tot el tancament, conforme al que s'ha proposat en l'informe dels Serveis Territorials de Castelló que s'ha transcrit. Aquest pla de revegetació haurà de ser dissenyat i executat amb criteris paisatgístics i de persistència de la massa, i amb aquest fi, es recomana la participació d'especialistes en restauració paisatgística i forestal.
  
5) S'aplicaran totes i cadascuna de les mesures correctores proposades en l'estudi d'impacte ambiental que no entren en contradicció amb les proposades en els epígrafs anteriors de la present declaració.
  
Amb data 28 de juny de 2002, l'interessat va presentar davant de la llavors Conselleria de Medi Ambient l'estudi d'impacte ambiental sobre la parcel·la núm. 219, com també un pla de revegetació en aquesta parcel·la.
  
Cinqué
  
El Pla General d'Ordenació Urbana de l'Alcora, aprovat el 28 de novembre de 1989, classifica els terrenys on se sol·liciten les instal·lacions com a no urbanitzables de protecció agrícola, i es permeten els habitatges unifamiliars aïllats sempre que es complisquen les condicions establides per al sòl no urbanitzable comú, amb les limitacions de l'edificabilitat a 0,04 m²/m² de parcel·la, permetent també les construccions que guarden el caràcter agrícola, i prohibint qualsevol destinació del sòl que atempte contra el caràcter agrícola.
  
La secció primera de la Sala Contenciosa Administrativa del Tribunal Superior de Justícia de la Comunitat Valenciana, mitjançant Sentència de 18 de juliol de 2001, va estimar un recurs contenciós administratiu interposat contra l'Acord de 23 de juliol de 1997, del Consell de la Generalitat, que va aprovar una declaració d'interés comunitari pel procediment de l'article 20 de la Llei del sòl no urbanitzable en sòl no urbanitzable de protecció agrícola del municipi de l'Alcora. En aquesta sentència, que és ferma, s'assenyala que el denominat sòl no urbanitzable de protecció agrícola del Pla General d'Ordenació Urbana de l'Alcora té la consideració de sòl no urbanitzable d'especial protecció, per la qual cosa en aquest no poden dur-se a terme actuacions que requerisquen de declaració d'interés comunitari.
  
La Comissió Informativa d'Urbanisme de Castelló, en sessió de 17 de desembre de 2001, va acordar oferir el tràmit d'audiència als interessats en l'actuació i a l'Ajuntament de l'Alcora, en relació amb la incidència de la Sentència del Tribunal Superior de Justícia de la Comunitat Valenciana a què s'ha fet referència.
  
L'Ajuntament de l'Alcora, amb data 27 de desembre de 2001, va comunicar que amb data 4 de desembre de 2001 va acordar sotmetre a informació pública el Projecte de modificació puntual núm. 29 del PGOU de l'Alcora, consistent en el ?canvi de classificació urbanística del sòl no urbanitzable de protecció agrícola a sòl no urbanitzable comú?; i sol·licitant que es mantinga en suspens la declaració d'interés comunitari afectada per la sentència de 18 de juliol de 2001, del Tribunal Superior de Justícia de la Comunitat Valenciana fins que es resolga l'aprovació definitiva de la modificació puntual núm. 29.
  
La Comissió Territorial d'Urbanisme de Castelló, en sessió de 15 de desembre de 2004, va acordar aprovar definitivament la modificació núm. 29 del Pla General d'Ordenació Urbana de l'Alcora, consistent en el canvi de qualificació superficial de la qualificació de sòl no urbanitzable de protecció agrícola a sòl no urbanitzable comú, sense modificar els paràmetres edificatoris. Aquesta modificació es va publicar en el Butlletí Oficial de la Província de Castelló número 157, de 30 de desembre de 2004.
  
Sisé
  
La Comissió Informativa d'Urbanisme de Castelló, en sessió de 7 de març de 2005, va acordar emetre informe favorable a aquesta sol·licitud de declaració d'interés comunitari.
  
Fonaments de dret
  
Primer
  
A la vista del primer dels antecedents que precedeixen, del que resulta que l'actuació pretén l'ocupació d'una superfície de terrenys superior a 4 hectàrees i disposa de més de 8.000 m² de construcció en sòl no urbanitzable, la sol·licitud de declaració d'interés comunitari s'ha tramitat, segons resulta dels antecedents anteriors, i s'ha de resoldre conforme al que disposa l'article 20 de la Llei 4/1992, de 5 de juny, de la Generalitat, sobre Sòl No Urbanitzable.
  
Així les coses, amb vista a constatar el compliment de les condicions a què es refereix el número 1 d'aquest precepte, s'adverteix el següent:
  
a) Per les seues característiques i el seu impacte territorial l'activitat no pot emplaçar-se en els sòls urbans, urbanitzable o aptes per a la urbanització previstos pels planejaments vigents en els municipis de la zona. L'emplaçament proposat es considera territorialment adequat, com observa l'Ajuntament de l'Alcora en l'informe favorable de data 2 de maig de 2001, a més de tractar-se d'una ampliació bàsicament de les edificacions i reajustament de l'àmbit de les parcel·les al sòl classificat com a no urbanitzable comú.
  
b) Respecte al compliment de l'article 20.1.b) relatiu a què queden suficient i adequadament resolts a càrrec de l'actuació, la totalitat dels serveis requerits per al seu establiment i funcionament, sense que es produïsca una sobrecàrrega de demanda en les infraestructures i serveis generats, cal dir que l'actuació resol adequadament i a càrrec seu els següents serveis que necessita per al seu establiment i funcionament, com en la memòria del projecte s'especifica:
  
- Connexió viària: s'indica que ja ha sigut resolt en la declaració d'interés comunitari aprovada. En el moment de la seua autorització estava en construcció l'enllaç de les parcel·les d'Arcilla Blanca, SA, amb la carretera CV-16. Actualment aquest viari ha sigut conclòs, i la zona disposa d'accés rodat adequat segons ha sigut acreditat en l'informe favorable emés per l'Oficina del Pla de carreteres de 4 de juliol de 2001.
  
S'ha dotat la parcel·la dels serveis bàsics per al funcionament de les següents instal·lacions, en l'autorització ja atorgada anteriorment.
  
- Aigua potable: el subministrament d'aigua es va resoldre mitjançant dues perforacions degudament autoritzades amb capacitat suficient per a cobrir les necessitats fins i tot de les necessitats futures.
  
- Subministrament d'energia elèctrica: es va construir a càrrec d'Arcilla Blanca, SA, una línia de mitjana tensió de 20 KV des de Sant Joan de Moró i propietat d'Iberdrola, SA. Les instal·lacions a què es refereix l'ampliació no requereixen major subministrament elèctric. Es disposa d'un equip de cogeneració la capacitat del qual va en augment amb les necessitats del moment, de manera que la instal·lació siga sempre exportadora neta d'electricitat cap a la xarxa distribuïdora d'Iberdrola, SA.
  
- Subministrament de gas: la connexió existent és suficient per al consum fins i tot en les instal·lacions futures amb un equip de cogeneració per al qual ja es disposa del corresponent contracte amb l'empresa de gas.
  
- Eliminació de residus: hi ha una depuradora biològica que tracta les aigües negres i permet la incorporació de les aigües depurades a l'aigua industrial que finalment és evaporada en les atomitzadores. Aquesta depuradora és suficient per a les necessitats, fins i tot les futures, degudes a l'augment de personal. Hi ha també una depuradora fisicoquímica per a les aigües industrials que permet incorporar tant l'aigua depurada com els residus sòlids a la barbotina que acaba sent atomitzada i el producte passa a l'atmosfera per evaporació. Amb aquests sistemes l'abocament de les aigües residuals és nul tant ara com per a possibles ampliacions.
  
c) La mercantil promotora de l'expedient assumeix el compliment de les obligacions, els deures i les cessions exigits d'acord amb l'article 20.1.c) de la Llei del sòl no urbanitzable, com si es tractara de les cessions pròpies de l'adjudicatari d'un programa d'adjudicació urbanística en sòl urbanitzable no programat i mai menors que les pròpies del sòl urbanitzable programat.
  
El Reglament de Planejament de la Comunitat Valenciana, aprovat pel Decret 201/1998, de 15 de novembre, del Consell de la Generalitat, estableix en l'article 14 de l'annex els estàndards aplicables en els sectors industrials, i és exigible, com a norma general, una reserva mínima de sòl dotacional públic del 40% de la superfície computable del sector, de la qual cosa almenys un 10% ha de ser destinada a zona verda. Això no obstant, en el mateix article 14, segon paràgraf, indica que la reserva podrà minorar-se mitjançant una resolució motivada del conseller, i que haurà de sol·licitar-se aquesta excepció prèviament i mantenint com a mínim el 10% de la superfície total, com a cessió per a zones verdes.
  
En aquest expedient es va sol·licitar informe respecte a la minoració d'estàndards a la llavors Conselleria d'Indústria i Comerç, i no s'ha formulat cap manifestació contrària al respecte.
  
Així, respecte del deure de cessió dels terrenys dotacionals públics mínims (10%), i la cessió (10%) corresponent a l'aprofitament urbanístic, l'Ajuntament de l'Alcora, en l'informe de data 2 de maig de 2001, va considerar que ambdues cessions es realitzen en metàl·lic assignant un valor del m² de terreny per a zona verda de 3,84 euros/m², i per al cost de les obres d'urbanització necessàries 298.390,49 euros.
  
Així, considerant que la superfície per a la qual se sol·licita l'autorització amb la regulació definitiva proposada, eliminant la part de la parcel·la 219 que havia sigut inclosa, són 87.009,84 m² i que la superfície de la declaració d'interés comunitari aprovada és de 95.139 m², per la qual cosa hi ha una disminució de l'àmbit de l'actuació en 8.129,16 m².
  
Atés que l'àmbit de l'actuació disminueix respecte de la superfície ja quantificada, fa que no li corresponga major increment de cessió a l'Ajuntament en concepte de cessió del 10% dels terrenys per a zona verda.
  
En relació amb l'aprofitament, la compensació en metàl·lic per a l'Ajuntament, corresponent al 10% del cost de les obres d'urbanització (aquestes es quantifiquen en 298.390,49 euros), equivaldria a 29.839,05 euros.
  
Amb independència de l'anterior, l'empresa va realitzar en el seu dia amb la primera autorització la cessió al municipi de la superfície ocupada per accessos i vials de connexió amb la parcel·la, inclosa l'execució de les infraestructures necessàries.
  
En conseqüència, es compleixen les condicions fixades en l'article 20.1 de l'esmentada llei 4/1992.
  
Segon
  
La tramitació de l'expedient ha sigut formalment correcta, i s'han complit les exigències processals establides en l'article 20.2 d'aquesta llei, en relació amb les derivades de la Llei 6/1994, de 15 de novembre, de la Generalitat, Reguladora de l'Activitat Urbanística, i el Reglament de Planejament de la Comunitat Valenciana, aprovat pel Decret 201/1998, de 15 de desembre, del Consell de la Generalitat.
  
Tercer
  
L'actuació sol·licitada és d'implantació adequada des del punt de vista territorial, ja que no hi ha dins del sòl urbà industrial suficient espai lliure per a poder situar la indústria de pasta blanca, tal com així l'informa la Comissió de Govern de l'Ajuntament de l'Alcora de data 2 de maig de 2001, a més de tractar-se d'una ampliació de la ja existent i autoritzada.
  
Així les coses, s'entén que la declaració d'interés comunitari, considerada en el preàmbul de la Llei sobre sòl no urbanitzable com una espècie de planejament puntual, és instrument adequat per a l'atribució de l'ús sol·licitat, màximament quan, en haver seguit el procediment extraordinari de l'article 20 d'aquesta llei, està envoltada de garanties processals i substantives, assenyaladament les de caràcter ambiental i les relatives a la participació pública en les plusvàlues que genera la declaració, equivalents a una modificació puntual de planejament encaminada a la concreta localització d'un ús i aprofitament.
  
Des d'un punt de vista econòmic i social, l'actuació es considera molt positiva perquè comporta una gran inversió i genera llocs de treball, a més que l'Ajuntament de l'Alcora la considera molt positiva i genera altres inversions amb interessos vinculats amb l'activitat objecte d'estudi, que ponderarien i refermarien el desenvolupament econòmic i social de la zona.
  
Quart
  
El Consell de la Generalitat és competent per a l'aprovació de l'ordenació i definició de l'aprofitament urbanístic de la present actuació integral, per raó del que preceptua l'apartat 2 de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, i l'article 5.h) del Reglament dels Òrgans Urbanístics de la Generalitat, aprovat pel Decret 201/2003, de 3 d'octubre, del Consell de la Generalitat.
  
En virtut dels preceptes legals citats i la resta de general i pertinent aplicació, conforme a l'acord de la Comissió Informativa de la Comissió Territorial d'Urbanisme de Castelló, i a proposta del conseller de Territori i Habitatge, el Consell de la Generalitat
  
ACORDA
  
Primer
  
Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Arcilla Blanca, SA, d'una actuació integral consistent en l'ampliació d'instal·lacions d'una fàbrica d'argila atomitzada en sòl no urbanitzable del municipi de l'Alcora, en els termes que es deriven de la documentació tècnica assumida per la mercantil promotora.
  
Aquesta ordenació i declaració d'interés comunitari, com també l'adjudicació a què es fa referència en el següent apartat II, se subjectaran a les condicions especials establides en aquest acord.
  
Segon
  
Adjudicar aquesta actuació integral en favor de la mercantil Arcilla Blanca, SA, a la qual se li atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat, sobre Sòl No Urbanitzable, per a promoure la declaració de la referida instal·lació.
  
Tercer
  
Condicionar i vincular aquesta adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, com també els compromisos que ha assumit al llarg de la tramitació d'aquest procediment en favor de l'Ajuntament de l'Alcora. L'incompliment o la no-satisfacció d'aquestes obligacions determinarà la caducitat d'aquesta adjudicació i, si és el cas, de la mateixa declaració d'interés comunitari que té com a objecte.
  
Quart
  
El promotor haurà de garantir davant de l'Ajuntament de l'Alcora la correcta i puntual execució de la implantació en què consisteix aquesta actuació integral, per un import del menys un 7% del cost total dels serveis i obres d'urbanització previstos. Aquesta garantia financera i personal de promoció haurà de prestar-se mitjançant aval, fiança o depòsit de valors, abans de l'inici de les obres.
  
Igualment, haurà de satisfer a l'Ajuntament de l'Alcora l'obligació dels deures de cessió, que es fixen en 29.839,05 euros, equivalents a la compensació econòmica pel 10% dels costos de les obres d'urbanització addicionals, com el deure legal de cessió de l'excedent d'aprofitament urbanístic i eximint del deure de cessió equivalent a la compensació en metàl·lic del 10% de la superfície destinada a zona verda, ja que la superfície total sobre la qual s'actua ha disminuït respecte de la ja autoritzada. Tot això en el termini d'un mes des de l'aprovació definitiva de la declaració d'interés comunitari.
  
Cinqué
  
Tot canvi que es produïsca en la titularitat de la promoció de l'actuació integral requerirà l'autorització prèvia del Consell de la Generalitat.
  
Sisé
  
L'acord d'adjudicació expressat en el precedent apartat II, sense perjudici del que disposa l'apartat III, caducarà si en el termini d'un any, comptador des de la publicació en el Diari Oficial de la Generalitat Valenciana, la interessada no ha sol·licitat, en condicions d'obtenir, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per resolució del conseller de Territori i Habitatge. L'eventual declaració de caducitat de l'adjudicació l'emetrà, arribat el cas, el conseller de Territori i Habitatge, a qui el present acord confereix les facultats necessàries amb aquest fi, després de l'expedient previ instruït amb l'audiència de l'interessat i de l'Ajuntament de l'Alcora. Aquesta declaració, si es produeix, determinarà la suspensió temporal de la declaració d'interés comunitari d'aquesta actuació integral, fins que el Consell de la Generalitat resolga una nova adjudicació d'aquesta o la suspensió definitiva.
  
A més de l'esmentada llicència municipal d'obres, l'adjudicatari haurà d'obtenir els permisos, llicències i autoritzacions que calguen per al lícit exercici de l'activitat.
  
Seté
  
El desenvolupament de l'actuació integral s'ajustarà al projecte presentat pel promotor-adjudicatari, amb la documentació complementària aportada durant la tramitació de l'expedient, respectant les condicions fixades per les distintes administracions que han participat en el procediment i, en especial, en la Declaració d'Impacte Ambiental de 3 d'octubre de 2001, com també les condicions imposades per la Conselleria d'Agricultura, Pesca i Alimentació en l'informe emés el 10 de gener de 2001, i per la Confederació Hidrogràfica del Xúquer de data 17 d'abril de 2001.
  
Contra el present acord, que posa fi a la via administrativa, es podrà interposar recurs potestatiu de reposició davant del Consell de la Generalitat en el termini d'un mes, comptador des de l'endemà a la notificació d'aquest, d'acord amb el que establixen els articles 116.1 i 117.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació d'aquest, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que es puga exercitar qualsevol altre recurs que estime oportú.
  
València, 27 de maig de 2005.
  
El vicepresident i secretari del Consell de la Generalitat,